**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL KLAIPĖDOS MIESTO SAVIVALDYBĖS TARYBOS 2017 M. vasario 23 D. SPRENDIMO nR. t2-29 „DĖL KLAIPĖDOS MIESTO SAVIVALDYBĖS SENIŪNAIČIŲ RINKIMO IR ATŠAUKIMO TVARKOS APRAŠO patvirtinimo“ PAKEITIMO**

**1. Sprendimo projekto esmė, tikslai ir uždaviniai.**

 Šio sprendimo projekto esmė ir tikslas – pakeisti Klaipėdos miesto savivaldybės seniūnaičių rinkimo ir atšaukimo tvarkos aprašo (toliau – Aprašas) (patvirtinto Klaipėdos miesto savivaldybės tarybos 2017 m. vasario 23 d. sprendimu Nr. T2-29 „Dėl Klaipėdos miesto savivaldybės seniūnaičių rinkimo ir atšaukimo tvarkos aprašo patvirtinimo“) atitinkamus punktus ir priedus, kad Aprašas atitiktų Bendrojo duomenų apsaugos reglamento nuostatus ir Apraše būtų nurodyti teisingi Savivaldybės administracijos skyrių pavadinimai.

 **2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, bei atsižvelgiant į gautą Klaipėdos miesto administracijos duomenų pareigūnės 2020 m. spalio 12 d. raštą Nr. VS-6016, kuriuo siūloma pakeisti ir papildyti Aprašo priedus, susijusius su Asmens duomenų tvarkymu, vadovaujantis Bendruoju duomenų apsaugos reglamentu ((ES) 2016/679) (toliau – *Reglamentas*).

Atsižvelgiant į tai, sprendimo projektu siūloma pakeisti Aprašo priedus:

1.Seniūnaičių rinkimų balsavimo raštu lapo formą (8 priedas):

1.1. atsisakyti rinkti „Asmens tapatybę patvirtinančio dokumento serija ir numeris“, kadangi skaičiuojant surinktus balsus, šie duomenys nėra tikrinami ar kaip kitaip naudojami, todėl yra pertekliniai. Kandidatas į seniūnaičius, rinkdamas parašus, gali paprašyti asmens dokumento ir identifikuoti asmenį apklausos vykdymo metu, nepateikdamas tų duomenų lentelėje.

1.2. naikinti iš lentelės grafą „Vadovaudamasis Asmens duomenų teisinės apsaugos įstatymo 5 str. 1 d. 1 p., sutinku, kad mano asmens duomenys būtų naudojami seniūnaičių rinkimų organizavimo reikmėms (parašas)“, kadangi pasikeitus LR Asmens duomenų teisinės apsaugos įstatymui, ši nuostata nebegalioja, be to kandidato į seniūnaičius rinkimo apklausos lape asmens duomenys renkami ne sutikimo pagrindu, o vadovaujantis Reglamento 6 straipsnio e) p.: tvarkyti būtina, siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas t. y. organizuoti seniūnaičių rinkimus Savivaldybę įpareigoja LR Vietos savivaldos įstatymo 33 straipsnis.

1.3. papildyti Seniūnaičių rinkimų balsavimo raštu lapo formą informaciniu pranešimu apie Asmens duomenų tvarkymo tikslus, kadangi Reglamentas įpareigoja duomenų valdytojus informuoti duomenų subjektus, kokiu tikslu renkami jų asmens duomenys.

2. Sutikimą tvarkyti asmens duomenis Aprašo (5 priedas), papildant jį informacija apie asmens duomenų saugojimo laikotarpį Savivaldybės administracijoje.

Taip pat, pasikeitus savivaldybės administracijos struktūrai keitėsi skyrių pavadinimai, tuo pagrindu keičiami Aprašo 15 ir 25 punktai, kuriuose nurodoma, kad kandidatų į seniūnaičius dokumentus registruoja ir gyventojų balsavimo raštu lapus priima Administracijos Klientų aptarnavimo skyrius, anksčiau buvo nurodytas Informavimo ir e. paslaugų skyriaus Vieno langelio ir e. paslaugų poskyris.

**3. Kokių rezultatų laukiama.**

 Priėmus sprendimo projektą Aprašas atitiks Bendrojo duomenų apsaugos reglamento nuostatus.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sąmatos ir skaičiavimai nepateikiami, kadangi lėšų neprašoma.

**6.** **Lėšų poreikis sprendimo įgyvendinimui.**

Savivaldybės lėšų nereikės.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – patvirtinus Aprašo pakeitimus bus įgyvendinti teisės aktų reikalavimai. Neigiamų pasekmių nenumatoma.

 PRIDEDAMA:

 1. Klaipėdos miesto savivaldybės seniūnaičių rinkimo ir atšaukimo tvarkos aprašo, patvirtino Klaipėdos miesto savivaldybės tarybos 2017 m. vasario 23 d. sprendimu Nr. T2-29, projekto lyginamasis variantas, 4 lapai.

 2. Klaipėdos miesto savivaldybės administracijos 2020-10-12 raštas Nr. VS-6016 „Dėl seniūnaičių rinkimų apklausos lapų formų“, 1 lapas;

 3. Klaipėdos miesto savivaldybės tarybos 2017-02-23 sprendimas Nr. T2-29, 15 lapų.

Jaunimo ir bendruomenių reikalų koordinavimo

grupės jaunimo reikalų koordinatorė (grupės vadovė) Aistė Valadkienė